
                           GRAD ZAGREB

GRADSKA ČETVRT TREŠNJEVKA – SJEVER

                Vijeće Mjesnog odbora Rudeš
Klasa: 024-08/22-003/1776
Urbroj: 251-13-11-16-22-3
Zagreb, 23. rujan 2022.
Z A P I S N I K

s 16. sjednice Vijeća Mjesnog odbora  Rudeš, održane 23. rujna 2022. godine, s početkom u 17.30 sati u prostorijama Mjesnog odbora Rudeš, Rudeška ulica 71.
Nazočni članovi Mjesnog odbora: Andro Krpan, Dario Oršić, Ivan Grubišić, Mislav Pervan, Krešimir Medved, Dragica Bilić, Željko Smode, Tea Cerčić.
Nenazočni članovi Mjesnog odbora: Lovro Belina.

Predsjednik Vijeća Mjesnog odbora utvrđuje da je na sjednici prisutno 8 članova od ukupno 9 članova Vijeća, te da Vijeće može pravovaljano raspravljati i odlučivati.

Predsjednik Vijeća daje zapisnike sa 14. i 15. sjednice na verifikaciju, otvara raspravu,  zaključuje raspravu.

Vijeće prihvaća Zapisnike  sa 14. i 15. sjednice  JEDNOGLASNO .
Član Vijeća Krešimir Medved predlaže dopunu  dnevnog reda točkom:

· Prijedlog zaključka o izmjeni građevinske čestice k.č.br. 1418/1 k.o. Vrapče, iz kategorije M u javnu društvenu namjenu kategorije D.
Tea Cerčić navodi da se takve točke podržavaju i da je već uvrštena u popis inicijativa za izradu novog GUP-a Zagreba, ali se smatra da je bolje skupiti sve ideje i prijedloge članova vijeća Mjesnog odbora Rudeš do iduće 17. sjednice. 
Prijedloge i ideje iznesti ostalim vijećnicima i definirati sve promjene koje želimo kao Mjesni odbor i  predložiti u sklopu jedne točke u 18. sjednici.
Na taj način će prijedlog Mjesnog odbora biti sažet i jasan, a ne razdvojen na parcijalne točke po sjednicama, te će time imati veću snagu prilikom odlučivanja promjena u GUP-u.

Krešimir Medved inzistira na predloženoj točci dnevnog reda.

Predsjednik daje na glasovanje dopunu dnevnog reda, te konstatira da je prijedlog odbijen sa 5 glasova ZA, 1 glasa PROTIV i 2 SUZDRŽANA glasa. 

Predsjednik predlaže 
D n e v n i   r e d
1. Prijedlog zaključka o postavljanju klamerica na kraju Grahovljanskog puta 9

2. Prijedlog zaključka za postavljanje prometnog ogledala na uglu Jablanska/

Grahovljanski put

3. Pitanja, prijedlozi i obavijesti

koji je prihvaćen JEDNOGLASNO.
Ad 1.  Prijedlog zaključka o postavljanju klamerica na kraju Grahovljanskog puta 9
Predsjednik otvara raspravu u kojoj sudjeluju svi članovi Vijeća. Predsjednik zaključuje  raspravu i daje prijedlog zaključka na glasovanje.
Vijeće Mjesnog odbora  Rudeš JEDNOGLASNO donosi

Z A K LJ U Č A K
(u privitku zapisnika)
Ad 2. Prijedlog zaključka za postavljanje prometnog ogledala na uglu Jablanska/

         Grahovljanski put

Predsjednik otvara raspravu u kojoj sudjeluju svi članovi Vijeća. Predsjednik zaključuje  raspravu i daje prijedlog zaključka na glasovanje.
Vijeće Mjesnog odbora  Rudeš JEDNOGLASNO donosi

Z A K LJ U Č A K

(u privitku zapisnika)

Ad 6. Pitanja, prijedlozi i obavijesti

Predsjednik  obavještava nazočne o podizanju cijena, a time i troškova usluga Zagrebačkog holdinga d.o.o. Podružnica „Zrinjevac“.
Predsjednik navodi da je u Ratarskoj ulici postavljen jedan od tri tražena uspornika, te da će tražiti obavijest o postavljanju ostalih.

Također Predsjednik navodi da će u vremenu dok se ne postave ostali uspornici u Ratarskoj ulici zatražiti od VII Policijske postaje Trešnjevka češće kontrole prometa u vrijeme učestalijeg kretanja djece (odlazak i povratak u školu i vrtić).
Krešimir Medved potražuje izvješće o postotku izvršenih asfalterskih radova iz predloženog Plana malih  komunalnih akcija.

Budući da više nije bilo pitanja, prijedloga niti obavijesti, Predsjednik zaključuje sjednicu.

Sjednica završena u 18.30 sati.
      Zabilježila:                                                                                                    Predsjednik

                                                                                                                    Vijeća Mjesnog odbora

      Tea Cerčić                                                                                                       Rudeš
                                                                                                                           Andro Krpan, v.r.
                      
